./data/phi0914/phi00140/phi0914.phi00140.perseus-lat1.xml
Titus Livius (Livy)
Petili scribae sub Ianiculo, dum cultores [agri] altius moliuntur terram,       duae lapideae arcae, octonos ferme pedes longae, quaternos latae  inventae sunt,       operculis plumbo devinctis   litteris Latinis       Graecisque utraque arca scripta erat, in altera Numam Pompilium Pomponis filium       regem Romanorum rum sepultum esse, in altera libros Numae Pompili inesse             eas arcas cum ex amicorum sententia       dominus aperuisset, quae titulum sepulti regis habuerat, inanis inventa, sine       vestigio ullo corporis humani aut ullius rei, per tabem tot annorum omnibus       absumptis   in altera duo fasces candelis       involuti septenos habuere  libros, non integros modo, sed recentissima specie   septem Latini de iure pontificio erant, septem Graeci       de disciplina sapientiae, quae illius aetatis esse potuit   adicit Antias Valerius Pythagoricos fuisse, vulgatae       opinioni, qua creditur Pythagorae auditorem fuisse Numam, mendacio probabili       adcommodata fide   primo ab amicis, qui in re       praesenti fuerunt, libri lecti; mox pluribus legentibus cum vulgarentur,           Q Petilius praetor urbanus studiosus legendi eos libros a L Petilio sumpsit;  et erat familiaris usus, quod  scribam eum quaestor Q Petilius in decuriam legerat   lectis rerum       summis cum animadvertisset pleraque dissolvendarum religionum esse, L Petilio dixit sese libros eos in ignem coniecturum esse; priusquam id       faceret, se ei permittere, uti, si quod seu ius seu auxilium se habere ad eos       libros repentendos existimaret, experiretur;        id integra sua gratia eum facturum  scriba tribunos plebis adit; ab tribunis ad       senatum res est reiecta  praetor se ius iurandum dare paratum esse aiebat libros       eos legi servarique non oportere   senatus       censuit satis habendum, quod praetor ius iurandum polliceretur; libros primo       quoque tempore in comitio cremandos esse; pretium pro libris quantum Q Petilio praetori maiorique parti tribunorum plebis videretur domino       solvendum esse   id scriba non accepit  libri in       comitio igne a victimariis facto in conspectu populi cremati sunt